Kirjastuse teine raamat poeriiulitele ei jõua ja seda ei saa kusagilt ega kunagi osta.
Kirjastuse sõber saab raamatut soovi korral näha, ei enamat.
Miks nii?
Sest “Stodola”, see reisikirja-laadne raamat, on piiratud tiraažiga ja isa kingitus pojale.
Lõik raamatust:
“Kui Sina saad kaksteist aastat vanaks, on minu turjal nelikümmend kolm. Meie vanusevahe on ligi kolmandik sajandist.
Kui Maa nelja ja poole miljardi pikkune ajalugu mahutada ühte ööpäeva, on inimene seda planeeti asustanud kõigest poolteist minutit. Seda tühisem tundub aeg, mis jääb Sinu ja minu sündimise vahele. Ometi – kui hästi järele mõelda – , on selle aja jooksul maailmas, sealhulgas pisikeses Eestis, väga palju muutunud.
Raamatut ei saa osta.